40. Թիվ 5 հաշվետվությունն արտացոլում է լուծարվող կառավարչի պարտատերերի կողմից լուծարվող կառավարչին ներկայացված պահանջների` հաշվետու ժամանակաշրջանի ընթացքում բավարարման գործընթացի վերաբերյալ տեղեկությունները` ըստ յուրաքանչյուր պարտատիրոջ և պահանջների բավարարման հերթականության: Ընդ որում` բավարարման ենթակա պահանջների հերթերը լրացնելիս հիմք է ընդունվում «Ներդրումային ֆոնդերի մասին» Հայաստանի Հանրապետության օրենքով կամ «Բանկերի, վարկային կազմակերպությունների, ներդրումային ընկերությունների, ներդրումային ֆոնդի կառավարիչների և ապահովագրական ընկերությունների սնանկության մասին» Հայաստանի Հանրապետության օրենքով սահմանված հերթականությունը` կախված կառավարչի լուծարման հիմքից: Սույն հաշվետվությունը լրացվում է համաձայն սույն կանոնակարգի Հավելված 5-ի: